Σύνθεση των επιτροπών και των αντιπροσωπειών: βλ. Συνοπτικά Πρακτικά
Μάριος Ματσάκης
(EN) Κύριε Πρόεδρε, επειδή πρέπει να διαβάσετε έξι σελίδες με ονόματα, για να κερδίσουμε χρόνο και να σας γλιτώσουμε από την αμηχανία να πρέπει να προφέρετε πολύ περίεργα ονόματα, μπορούμε να θεωρήσουμε ότι τα ονόματα αυτά αναγιγνώστηκαν, ώστε να μην χρειαστεί να τα διαβάσετε;
Πρόεδρος
Είναι πολύ ευγενικό εκ μέρους σας, κ. Ματσάκη, να επιθυμείτε να με απαλλάξετε από αυτή την ανιαρή εργασία. Δυστυχώς ο κανονισμός μας είναι σαφής: πρέπει να σας διαβάσω τον πλήρη κατάλογο των ονομάτων.
- Στο τέλος της ανακοίνωσης της σύνθεσης των επιτροπών και των αντιπροσωπειών
Μάριος Ματσάκης
(EN) Κύριε Πρόεδρε, θα ήθελα να ζητήσω ψηφοφορία δια ονομαστικής κλήσης.
Πρόεδρος
Είναι απόλυτο δικαίωμά σας, αλλά έπρεπε να υποβάλετε το αίτημά σας εντός του προβλεπόμενου χρόνου. Συνεπώς, δεν μπορώ να δώσω συνέχεια σε αυτό.
